title: اوغور شاهین
text: اوغور شاهین (آنادولو تورکجه‌سی: Uğur Şahin)
  (۲۹ سپتامبر ۱۹۶۵، ایسکندرون، هاتای، تورکیه) — سرطان تدقیقات‌لاریندا ایختیصاص‌لاشمیش تورک اصیللی آلمان ایمونولوق.بیوتکنولوژی شیرکتی اولان  "بیون‌تک " -ین قوروجوسو و ایجراچی دیرکتورو. 2006-جی ایلدن ماینس بیلیم‌یوردونون III طیب کلینیکاسیندا اکسپریمنتال اونکولوژی اوزره پروفسور، 2008-جی ایلدن بری حیات یولداشی اؤزلم توره‌جی ایله بیرلیکده قوردوغو شیرکت اولان بیون‌تک- ین ایداره هئیتی نین صدری‌دیر. شاهین کووید-19 پئیوندی نین قاباقجیل ایستحصالچی‌لاریندان بیری ساییلیر.
  
  یاشاییش و تحصیلی 
    اوغور شاهین 19 سپتامبر 1965-جی ایلده هاتایین ایسکندرون شهرینده علوی عاییله‌سینده آنادان اولوب.دؤرد یاشیندا آناسی ایله بیرلیکده آلمانین کؤلن شهرینه فورد موتور شیرکتینده چالیشان آتاسی نین یانینا کؤچور. اورتا تحصیلینی باشا ووردوقدان سونرا کؤلن بیلیم‌یوردونون  طیب فاکولته‌سینده طیب تحصیلی آلدی و 1992-جی ایلده مأذون اولدو. دوکتورلوق درجه‌سینی 1993-جو ایلده  " شیش هوجئیره‌لرینده ایمونوتراپی "  مؤوضوسوندا آراشدیرمالارینا گؤره همین بیلیم یوردوندا مایکل فرئوندشونون رهبرلیگی ایله آلمیشدیر.2000-2001-جی ایللر آراسیندا شاهین، 1996-جی ایل فیزیولوژی و طیب اوزره نوبل موکافاتی قازانان رولف تسینکرناگل و هانس هنقارتنر ایله بیرلیکده زوریخ بیلیم یوردو خسته‌خاناسیندا لابوراتور موختلیف آراشدیرمالاردا ایشتیراک ائتدی.
  
  اتک یازی‌لار